open-index/open-wikipedia-markdown huggingface dataset:
ஏசிசி லிமிடெட்

**ஏசிசி லிமிடெட்**(ACC Limited) (, ) மும்பை அடிப்படையாகக் கொண்ட இந்தியாவின் மிகப்பெரிய சிமெண்ட்  உற்பத்தியாளராக உள்ளது. இதன் பதிவு அலுவலகத்தை சிமெண்ட் மாளிகை என்று அழைக்கப்படுகிறது, இது மும்பையின் மகரிஷி கார்வே சாலை அமைந்துள்ளது. இந்நிறுவனத்தின் பங்கு விலை பிஎஸ்இ சென்செக்ஸ் கணக்கிடுவதில் பங்கு வகிக்கிறது.

## மேற்கோள்கள்

## வெளி இணைப்புகள்
*Official site of ACC 

பகுப்பு:இந்திய நிறுவனங்கள்
த பீட் தட் மை ஹார்ட் ஸ்கிப்பிடு (திரைப்படம்)

***த பீட் தட் மை ஹார்ட் ஸ்கிப்பிடு (The Beat That My Heart Skipped)*** 2005 இல் வெளியான பிரெஞ்சுத் திரைப்படமாகும். பாஸ்கல் கசிடக்ஸ் ஆல் தயாரிக்கப்பட்டு ஜாக்குவஸ் ஆடியர்ட் ஆல் இயக்கப்பட்டது. ரொமேயின் டுரிஸ், நீல்ஸ் அரெஸ்ட்ரப், ஜோனதன் சகாய், ஜில்லஸ் கோஹன், லின் டான் பாம், அவுரி அடிகா, எம்மானுவேல் தேவோஸ், மெலனி லாரான்ட் ஆகியோர் நடித்துள்ளனர். இத்திரைப்படம் பத்து சீசர் விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான சீசர் விருதையும் சேர்த்து எட்டு சீசர் விருதுகளை வென்றது.

## மேற்கோள்கள்

## வெளி இணைப்புகள்
* 

பகுப்பு:ஆங்கிலத் திரைப்படங்கள்
பகுப்பு:2005 திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
தமிழ்நாடு கல்வி மாவட்டங்கள்

தமிழ்நாட்டிலுள்ள பள்ளிகளின் நிர்வாக வசதிகளுக்காக தமிழ்நாட்டின் 38 வருவாய் மாவட்டங்களில் 120 கல்வி மாவட்டங்கள் உருவாக்கப்பட்டிருக்கின்றன.  இக்கல்வி மாவட்ட அலுவலகங்களில் மாவட்டக் கல்வி அலுவலர் தலைமையின் கீழ் அலுவலகம் ஒன்று இயங்குகிறது. இந்த அலுவலகத்தின் மூலம் மாவட்டக் கல்வி அலுவலக எல்லைக்குள் உள்ள உயர்நிலைப் பள்ளிகள் மற்றும் மேல்நிலைப்பள்ளிகளின் செயல்பாடுகளைக் கவனித்தல், பத்தாம் வகுப்பு மற்றும் பன்னிரண்டாம் வகுப்பு மாணவர்களின் பொதுத் தேர்வுகள் நடத்துதல், பொதுத் தேர்வுகளின் மதிப்பெண் பட்டியல்களை வழங்குதல் போன்ற பணிகள் செயல்படுத்தப்படுகின்றன.

பகுப்பு: தமிழ்நாட்டில் கல்வி
ரமாமனோகரி

**ரமாமனோகரி** இராகம் கருநாடக இசையில் பயன்படும் இராகங்களில் ஒன்றாகும். இது 52 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 4 ஆவது மேளமாகிய ராமப்பிரியா இராகத்தின் ஜன்னிய இராகம் ஆகும்.

## இலக்கணம்
thumb|right|300px|ரமாமனோகரி ஆரோகண சுரங்கள் C யிலிருந்து தொடக்கம்
thumb|right|300px|ரமாமனோகரி அவரோகண சுரங்கள் C யிலிருந்து தொடக்கம்

இந்த இராகத்தில் ஷட்ஜம், சுத்த அந்தர காந்தாரம் (க3), பிரதி மத்திமம் (ம2), பஞ்சமம், சதுஸ்ருதி தைவதம் (த2), கைசிகி நிஷாதம் (நி2) ஆகிய சுரங்கள் வருகின்றன.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:ராமப்பிரியாவின் ஜன்னிய இராகங்கள்
செங்குந்தர் பிரபந்தத் திரட்டு

**செங்குந்தர் பிரபந்தத் திரட்டு**, வண்ணக்களஞ்சியம் பாடிய காஞ்சி ஶ்ரீ நாகலிங்க முனிவர் 1926-ம் ஆண்டு வெளியிட்ட நூல் ஆகும். இந்நூல் ஈட்டியெழுபது, எழுப்பெழுபது, களிப்பொருபது, புகழேந்தியார் பாடிய திருக்கை வழக்கம், செங்குந்தர் பிள்ளைத்தமிழ், கலித்துறையந்தாதி, தசாங்கம், ஊசல், அனுபந்தம் முதலிய செங்குந்த மரபினரைப் பற்றிய நூல்களின் தொகுப்பு ஆகும். இந்நூல் எட்கர் தர்ஸ்டன் எழுதிய தென்னிந்தியாவின் சாதிகளும் பழங்குடிகளும் (Castes and Tribes of Southern India) என்ற பெருநூலிற்கு நிகராக எழுதப்பட்டதாகும்.

## நூல் குறிப்பு
1926-ம் ஆண்டு வெளியிடப்பட்ட இந்நூலில், பல்வேறு காலங்களில் எழுதப்பெற்ற நூல்களின் தொகுப்பு. செங்குந்தர் பிரபந்தத் திரட்டில் கீழ்காணும் நூல்களும், அதனுடைய விளக்கவுரையும் அமையப் பெற்று இருக்கிறது.

## இவற்றையும் பார்க்கவும்
* செங்குந்தர்
* செங்குந்தர் துகில்விடு தூது

## வெளி இணைப்புகள்
* செங்குந்தர் பிரபந்தத் திரட்டு

## குறிப்புகளும் மேற்கோள்களும்


பகுப்பு:சைவத் தமிழ் இலக்கியம்
பகுப்பு:நூல்கள் பற்றிய குறுங்கட்டுரைகள்
பகுப்பு:செங்குந்தர் பற்றிய தமிழ் இலக்கியங்கள்
குல்லை

**குல்லை மலர்** வெண்மையானது. கோடைக்காலத்தில் பூக்கும். இதன் தாவரவியல் பெயர் ஆசிமம் கேனம் என்பதாகும். ஆண்களும் பெண்களும் இதனைத் தனியாகக் கட்டியும் வேறு சில மலர்களோடு சேர்த்துக் கட்டியும் அணிந்துகொள்வர்.  இந்த மலர் பற்றிச் சங்கப்பாடல்கள் தரும் செய்திகள் இவை.
;குல்லை வெண்ணிற மலர்
:விறலியரின் பற்கள் பனைநுங்கு போல வெண்மையாக இருந்தனவாம். அந்தப் பற்களைப் போல குல்லைப் பூக்கள் முல்லைநிலத்தில் பூத்துக்கிடந்தனவாம். 

:வையை ஆற்றில் வந்த மலர்களில் ஒன்று குல்லை. 
;கோடையில் பூக்கும்
:வெயிலின் கொடுமையால் குல்லைப்பூ கரிந்துபோயிற்றாம். ‘கோடெரி’ என்னும்பூ நைந்துபோயிற்றாம். 
;மகளிர் கூந்தலில் சூடும் பூ
:முருகனின் ஆறு படைவீடுகளில் ஒன்று குன்றுதோறாடல். குன்றத்தில் முருகனுக்காகக் குரவைக்கூத்து ஆடும் மகளிர் குல்லைப்பூவை வைத்துக் கூந்தலை முடித்திருந்தனராம். 
;ஆண்கள் மாலையில் சேர்த்துக் கட்டப்பட்டிருக்கும் பூ
:தினைப்புனம் காக்கச் சென்ற ஒருத்தி கிளிகள் தினைக்கதிர்களைக் கிள்ளிச்செல்வதை ஓட்டவில்லையாம். அவள் தன்னைக் கவர்ந்தவனைப் பற்றி எண்ணிக்கொண்டிருந்தாளாம். அவன் குல்லை, குளவி, கூதளம், குவளை, இல்லம் என்னும் மலர்களால் தொடுத்த மாலை அணிந்திருந்தானாம். 

:ஏறு தழுவும் பொதுவர் சூடிக்கொண்ட பூக்களில் ஒன்று குல்லை. (பிற: கொன்றை, காயா, வெட்சி, பிடவம், தளவம், குருந்து, கோடல், பாங்கர்) 
;வடுகர் கண்ணியாகக் கட்டித் தலையில் சூடிக்கொள்வர். 
:சங்ககால வடுகர் குல்லைப்பூக் கண்ணியை தலையில் சூடிக்கொள்வார்களாம். அவர்களோடு போரிட்டு வென்ற ‘கட்டி’ என்னும் அரசன் நாட்டுக்கு அப்பால் தமிழ் அல்லாத மொழி பேசும் மக்கள் வாழ்ந்தனராம். 
## இவற்றையும் காண்க
:சங்ககால மலர்கள்
## மேற்கோள்கள்

பகுப்பு:சங்க கால மலர்கள்
அலகுச் சதுரம்

கணிதத்தில் **அலகுச் சதுரம்** (*unit square*) என்பது ஓரலகு பக்க நீளமுள்ள ஒரு சதுரம். பெரும்பாலும் இருபரிமாண கார்ட்டீசியன் தளத்தில் அலகுச் சதுரம் என்பது (0,&nbsp;0), (1,&nbsp;0), (0,&nbsp;1), மற்றும் (1,&nbsp;1) ஆகிய நான்கு புள்ளிகளை உச்சிகளாகக் கொண்ட சதுரத்தைக் குறிக்கும்..

## மெய்யெண் தளத்தில்
(*x* , *y*) அச்சுதூரங்கள் கொண்ட கார்ட்டீசியன் ஆய முறைமையில் வரையறுக்கப்பட்ட அலகுச் சதுரத்துக்குள் அமையும் புள்ளிகளின் *x* மற்றும் *y* அச்சுதூரங்களின் மதிப்பு  [0, 1] -மூடிய இடைவெளியிலேயே அமையும். அதாவது அலகுச் சதுரமானது இடைவெளி I -ன் கார்ட்டீசியன் பெருக்கற்பலனாக அமையும். இங்கு I என்பது மூடிய அலகு இடைவெளி [0, 1] -ஐக் குறிக்கும்.

## கலப்பெண் தளத்தில்
கலப்பெண் தளத்தில் அலகுச் சதுரத்தின் முனைகள் 0, 1, i, மற்றும் 1&nbsp;+&nbsp;i -ல் அமைகின்றன..

## மேற்கோள்கள்

* 

பகுப்பு:நாற்கரங்களின் வகைகள்
சிவக்காம்போதி

**சிவக்காம்போதி** இராகம் கருநாடக இசையில் பயன்படும் இராகங்களில் ஒன்றாகும். இது இருபத்தெட்டாவது மேளகர்த்தா இராகமும், "பாண" என்று அழைக்கப்படும் ஐந்தாவது சக்கரத்தின் நான்காவது இராகமுமாகிய அரிகாம்போதியின் ஜன்னிய இராகம் ஆகும். 

## இலக்கணம்

இந்த இராகத்தில் சட்சம் (ச), சதுஸ்ருதி ரிஷபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம் (ப), கைசிக நிசாதம் (நி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு.

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 6 சுரங்களும் உள்ளன. இதனால் இது ஔடவ-சாடவ இராகம் எனப்படுகின்றது.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:அரிகாம்போதியின் ஜன்னிய இராகங்கள்
சுராநந்தினி

**சுராநந்தினி** இராகம் கருநாடக இசையில் பயன்படும் இராகங்களில் ஒன்றாகும். இது 29வது மேளகர்த்தா இராகமாகிய "பாண" என்றழைக்கப் படும் 5வது சக்கரத்தின் 5 வது இராகமாகிய தீரசங்கராபரணத்தின் ஜன்னிய இராகம் ஆகும்.

## இலக்கணம்
thumb|right|250px|சுராநந்தினி சுரங்கள் C யிலிருந்து தொடக்கம்

* இந்த இராகத்தில் ஷட்ஜம், சதுஸ்ருதி ரிஷபம்(ரி2), அந்தர காந்தாரம்(க3), பஞ்சமம், சதுஸ்ருதி தைவதம்(த2), காகளி நிஷாதம்(நி3) ஆகிய சுரங்கள் வருகின்றன.

## இதர அம்சங்கள்

* மத்திமம் சுரம் வர்ஜம், ஆதலால் இது ஒரு வர்ஜ இராகம் ஆகும்.
* இது ஒரு சாடவ இராகம். உபாங்க இராகம்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:சங்கராபரணத்தின் ஜன்னிய இராகங்கள்
லா பாஸ்

**நுயெஸ்ட்ரா செனோரா டி லா பாஸ்** அல்லது **லா பாஸ்** (Nuestra Señora de La Paz, , ), பொலீவியா நாட்டின் நிர்வாகத் தலைநகரமும் லா பாஸ் திணைக்களத்தின் தலைநகரமும் ஆகும். மக்கட்டொகை அடிப்படையில் சாந்தா குரூஸிற்கு அடுத்ததாக நாட்டின் இரண்டாவது பெரிய நகரம் இதுவாகும். நாட்டின் மேற்குப்பகுதியில் அமைந்துள்ள இந்நகரத்தின் உயரம் கடல்மட்டத்திலிருந்து ஏறத்தாழ  ஆகும். உலகத்தின் மிக உயர்ந்த நிர்வாகத் தலைநகரமாக இது விளங்குகின்றது.

## மேற்கோள்கள்


பகுப்பு:பொலிவியாவின் நகரங்கள்
பகுப்பு:தென் அமெரிக்கத் தலைநகரங்கள்
கபாடபுரம் (புதினம்)

**கபாடபுரம்** என்பது நா. பார்த்தசாரதி என்பவரால் எழுதப்பட்ட இலக்கிய புதினம் ஆகும். இதில் வரும் முக்கிய கதாப்பாத்திரங்களும் இடங்களும் தமிழ் இலக்கியங்களில் குறிப்பிடப்படும் குமரிக்கண்டம், கபாடபுரம், இறையனார் அகப்பொருள், முச்சங்க வரலாறு போன்றவை தொடர்பான செய்திகளை மூலமாகக் கொண்டு இயற்றப்பட்டது. மேலும் இந்நூல் நாட்டுடைமையாக்கப்பட்ட தமிழறிஞர்களின் நூல்கள் ஒன்று.

## கதைச் சுருக்கம்
கபாடபுரம் என்ற பாண்டியர்களின் இடைச்சங்கத் தலைநகரத்தில் அமர்ந்து பாண்டி நாட்டை அனாகுலப் பாண்டியன் என்ற பாண்டிய மன்னன் ஆழ்கிறான். இவரது தந்தையாரான வெண்டேர்ச் செழியன் (முதிய பாண்டியர்) என்பவரே இடைச்சங்கத்தையும் கபாடபுரத்தையும் நிறுவிய முதலாம் பாண்டிய மன்னர். இவரது அநாகுல பாண்டியன் வழி மகனான சாரகுண பாண்டியன் (இளைய பாண்டியன்) என்பவனே இப்புதினக் கதையின் நாயகனாவான்.

குருகுலக் கல்வியை அவிநயனார் மற்றும் சிகண்டியார் என்ற அகத்தியரின் சீடர்களிடம் கற்று முடித்த சாரகுணன் கபாடபுரத்தைக் காண நீண்ட நாள் கழித்து ஒரு திருவிழா நாளில் வருகிறான். வரும் வழியில் கண்ணுக்கினியாள் என்ற பாணர் குலப் பெண்ணின் மீது காதல் கொள்கிறான். இக்காதலை அறிந்து கொள்ளும் வெண்டேர்ச் செழியன் மன்னர்களுக்கு கலைகளின் மீதும் பெண்களின் மீதும் அதிக நாட்டம் இருக்கக்கூடாதென்று கூறி சில அரச வேலைகளைக் கொடுத்து அவனின் நோக்கத்தை அரசத்தந்திரங்களில் திருப்ப முயல்கிறார். இசை மீதும் கண்ணுக்கினியாள் மீதும் தீராத காதல் கொண்ட சாரகுணனின் போக்கு அரச தந்திரங்களில் அவ்வளவாக திரும்பாமல் இருக்கிறது. கடம்பர், அவுனர் போன்ற திருடரினத்தைச் சேர்ந்தவர்கள் கபாடபுர முத்து மற்றும் ரத்தினங்களை கொள்ளை அடிக்கும் முயற்சிகளைத் சாரகுணனும் தேர்ப்பாகன் மற்றும் வீரனான முடிநாகனும் சேர்ந்து முறியடித்தும் அதில் திருப்தி கொள்ளாத முதிய பாண்டியர் அவர்களிருவரையும் தென்பழந்தீவுகள் என்னும் பயங்கர நாகரிகத்தைக் கொண்ட மக்களினங்கள் வாழும் தீவுகளின் தொகுதிக்கு அரசத்தந்திரங்களை அனுபவம் மூலம் கற்பதற்கு அனுப்பி வைக்கிறார்.

அதைக் கண்ணுக்கினியாளிடம் கூற நினைத்தும் முடியாமல் சாரகுணன் தென்பழந்தீவுகளுக்கு சென்று சில நாட்களுக்குப் பின்  திரும்புகிறான். மீண்டும் கண்ணுக்கினியாளைக் கண்டு அவளின் யாழ் இசையின் மீது ஈர்க்கப்பட்டு புதிய இசையிலக்கணம் படைக்க வேண்டுமென நினைக்கிறான். அதை தன் இசை ஆசான் சிகண்டியாரிடம் கூற அவர் கண்ணுக்கினியாளின் யாழிசையை நேரில் கேட்டு இசை நுனுக்கம் என்னும் நூலை இடைச்சங்கம் மீண்டும் நடக்கும் நாளன்று அரங்கேற்றி விட வேண்டும் என்று அதற்கு வெண்டேர்ச் செழியன் சம்மதத்தையும் பெறுகிறார் சிகண்டியார். கண்ணுக்கினியாளின் மீது சாரகுணன் காதல் அதிகமாவதைக் கண்ட வெண்டேர்ச் செழியன் பாணர்களை அந்நாட்டை விட்டு வெளியேறுமாறு மறைமுகமாக வேண்டுகிறார். இதற்கிடையில் இடைச்சங்கத்தில் இசைநுணுக்கம் நூல் அதற்குரிய கண்ணுக்கினியாளை மரியாதை செய்யாமலேயே அரங்கேறுகிறது. கண்ணுக்கினியாள் தன் யாழை உடைத்து சாரகுணன் பார்க்கும் இடத்தில் விட்டுச் செல்கிறாள். இடைச்சங்கம் கலைந்தபின் அவளைக் காணச்சென்று பாணர்கள் நகரை விட்டு வெளியேறிவிட்ட செய்தியறிந்த சாரகுணன் காதல் தோல்வியால் மிகுந்த மனவருத்தத்துடன் கபாடபுரத்திற்கு திரும்புகிறான். கபாடபுரத்தின் கோட்டைக் கதவுகளை போல் அவன் மனமும் அடைத்துக் கொள்கிறது.

## மூலம்
* https://www.tamilvu.org/library/nationalized/pdf/55-na.parthasarathi/kapadapuram.pdf

பகுப்பு:பாண்டியர்கள் பற்றிய தமிழ் புதினங்கள்
பகுப்பு:குமரிக்கண்டம்
கழுநீர் (மலர்)

கழுநீர் மலர் பொய்கை  முதலான நீர்நிலைகளில் பூக்கும். 
### சங்கப்பாடல் தரும் செய்திகள்
* வையை ஆற்று வெள்ளத்தில் வந்த மலர்களில் ஒன்று கழுநீர். 
* திருப்பரங்குன்றச் சுனை,  கச்சிமாநகர மதில்புற அகழி  முதலான இடங்களில் பூத்திருந்தன.  
* எருமை தாமரையை விட கழுநீரை விரும்பி மேயும்.  
* மாலையாகத் தொடுப்பர்.     
* காதலர் படுக்கையில் தொங்கும் சரமாகப் பயன்படுத்தப்பட்டது. 
* கோவலனும் மாதவியும் குவளை, கழுநீர் மலர்ப் படலை (படுக்கைக்கு மேலே தொங்கும் சரம்) மேல் மகிழ்ந்திருந்தனராம்.  
* கோவலனும், கண்ணகியும் சேர்ந்து மகிழ்ந்தபோது மல்லிகை மாலையும் கழுநீர்ப் பிணையலும் அணிந்திர்ந்தனராம்.  
* கோவலனும் கண்ணகியும் இடைநிலை மாடத்தில் இருந்தபோது வீசிய தென்றல் காற்றில் பல மலர்களின் மணம் வீசிற்றாம். அவற்றில் ஒன்று கழுநீர்ப்பூவின் மணம்.  
* கோவலன் பிரிந்தபோது மாதவி அவனுக்குக் முடங்கல்(கடிதம்) எழுதி அனுப்பினாள். முடங்கல் தாழைமடலில் எழுதப்பட்டது. அந்த முடங்கலை நடுவில் வைத்து ஒப்பனை செய்வதற்கு பல மலர்கள் பயன்படுத்தப்பட்டிருந்தன. அவற்றில் ஒன்று செங்கழுநீர். இது வேரோடு வைத்து ஒப்பனை செய்யப்பட்டிருந்தது. (பிற: சண்பகம், மாதவி, தமாலம், கருமுகை, மல்லிகை, கத்திகை)  
* வைகையில் நீராடிய மகளிர் மணலில் பாவை எழுதினர். கயத்தில் பூத்திருந்த கழுநீர்ப் பூக்கள் வெள்ளத்தில் வந்து எழுதிய பாவை மேல் நின்றுவிட்டது என அவர்கள் அழுதனராம்.  
* கண்ணீர் விழுதலைக் கூறும்போது கழுநீர் மலர் உவமையாக்கப்படும். 

## அடிக்குறிப்பு

பகுப்பு:சங்க கால மலர்கள்
தமிழ்நாடு அரசின் சிறந்த கலை அமைப்பு விருது

தமிழ்நாடு அரசின் தமிழ்நாடு இயல் இசை நாடக மன்றத்தின் மூலம் சிறந்த கலை அமைப்புகள்/நிறுவனங்களைத் தேர்ந்தெடுத்து அவைகளுக்கு சிறப்புப் பரிசாகக் கேடயம் மற்றும் பரிசுத் தொகைகளைக் கொண்ட விருதினை வழங்கிச் சிறப்பித்து வந்தது. 1973 முதல் 2000 ஆம் ஆண்டு வரை வழங்கப்பட்ட இந்த விருதுக்கான பரிசுத் தொகைகளில் முதல் 13 ஆண்டுகளுக்கு ஆயிரம் ரூபாய் பரிசுத் தொகையும் பொற்கிழியும் அளிக்கப்பட்டன. அதன் பின்னர் நான்கு ஆண்டுகளுக்கு பரிசுத் தொகை ரூபாய் ஐந்தாயிரமாக உயர்த்தப்பட்டு பொற்கிழியும் அளிக்கப்பட்டன.  பின்னர் பரிசுத் தொகை ரூபாய் பத்தாயிரமாக உயர்த்தப்பட்டு பொற்கிழியும் அளிக்கப்பட்டன. 

## ரூபாய் ஆயிரம் பரிசுத் தொகை மற்றும் பொற்கிழி பெற்ற கலை அமைப்புகள்/நிறுவனங்கள்

#ரசிக ரஞ்சன சபா, திருச்சி. (1973 - 1974)
#ஸ்ரீ பார்த்தசாரதி சுவாமி சபா, சென்னை. (1974 - 1975)
#ஸ்ரீ சண்முகானந்தா சபா, பம்பாய். (1975 - 1976)
#ரசிக ரஞ்சனி சபா சென்னை. (1976 - 1977)
#வாணி விலாச சபா கும்பகோணம். (1978 - 1979)
#தமிழ் இசைச் சங்கம், சென்னை. (1979 - 1980)
#ஸ்ரீ கிருஷ்ணகான சபா, சென்னை. (1980 - 1981)
#ஸ்ரீ தியாக பிருமம் கான சபா. (1981 - 1982)
#நாரத கான சபா, கரூர். (1982 - 1983)
#ஸ்ரீ கச்சாலீஸ்வரர் கான சபா, சென்னை (1983 - 1984)
#நெல்லை சங்கீத சபா, திருநெல்வேலி. (1984 - 1985)
#பொள்ளாச்சி தமிழ் இசைச் சங்கம், பொள்ளாச்சி.  (1985 - 1986)
#சென்னை சங்கீத வித்வசபை (மியூசிக் அகடமி), சென்னை. (1986 -1987)

## ரூபாய் ஐந்தாயிரம் பரிசுத் தொகை மற்றும் பொற்கிழி பெற்ற கலை அமைப்புகள்/நிறுவனங்கள்

#ஸ்ரீ சத்குரு சங்கீத சமாஜம். மதுரை (1989 - 1990)
#மயிலாப்பூர் பன் ஆர்ட்ஸ் கிளப்,. சென்னை (1991 - 1992)
#நாரத கான சபா, சென்னை  (1992 - 1993)
#சிவகாசி ஆர்ட்ஸ் கிளப், சிவகாசி (1993 - 1994)

## ரூபாய் பத்தாயிரம் பரிசுத் தொகை மற்றும் பொற்கிழி பெற்ற கலை அமைப்புகள்/நிறுவனங்கள்

#பிரம்ம கான சபா, சென்னை. (1994 - 1995)
#தமிழ் இசைச் சங்கம், காரைக்குடி. (1995 - 1996)
#கார்த்திக் பைன் ஆர்ட்ஸ், சென்னை. (1998)
#கம்பன் கழகம், சென்னை.  (1999)
#கலைக்காவிரி திருச்சிராப்பள்ளி. (2000)
#அம்சத்வனி, சென்னை. (2000)

பகுப்பு:தமிழ்நாடு அரசு விருதுகள்
தமாலம்

thumb|தமாலம்
தமாலம் என்பது வெற்றிலைக் கொடி. இதனை இக்காலத்தில் தாம்பூலம் என்கிறோம். தக்கோலம் என்பது பாக்கு.

தமாலம் என்பது ஒரு நறுமணமுள்ள கொடி. அது பசுமையான இலைகளைக் கொண்டது. இது ஆர் என்னும் ஆத்தி மரத்தில் ஏறிப் படர்ந்திருந்ததாம். அந்த மரத்தில் இருந்த கொம்புத்தேனை எடுக்க மலைநிலக் குறவன் ஏறினானாம். அப்போது அது சரிந்து விழுந்ததாம். 

கோவலன் பிரிந்தபோது மாதவி அவனுக்குக் முடங்கல்(கடிதம்) எழுதி அனுப்பினாள். முடங்கல் தாழைமடலில் எழுதப்பட்டது. அந்த முடங்கலை மலர்கள் பலவற்றின் நடுவில் வைத்து ஒப்பனை செய்த பின் தமாலக் கொடியால் சுற்றி அனுப்பியிருக்கிறாள். 

திருப்பதியில் தமாலம் 

சோழர் கால வாணிகப் பொருள்களில் ஒன்று தமாலம்.
#### படம்

File:A aesthetic betel leaf.JPG|வெற்றிலைப் பாக்கு
File:Betel Leaf (Piper Betle).jpg|வெற்றிலை
File:Betel Leaf.JPG|வெற்றிலைக்கொடி


## இவற்றையும் காண்க
:சங்ககால மலர்கள்
## அடிக்குறிப்பு

பகுப்பு:தமிழ் இலக்கியம்
ஆளுநர் கே. கே. ஷா. நினைவுப் பரிசுகள்

தமிழ்நாடு அரசு, தமிழ்நாடு இயல் இசை நாடக மன்றம் மூலம் தமிழ்நாட்டில் சிறப்பாக நாடகங்களை நடத்தி வந்த சிறந்த நாடகக் குழுக்கள்/நிறுவனங்களுக்கு தமிழக முன்னாள் ஆளுநர் கே. கே. ஷாவின் பெயரில் சுழற்கேடயம் மற்றும் நினைவுப் பரிசும் வழங்கி வந்தது. 

## பரிசு பெற்ற நாடகக் குழுக்கள்/நிறுவனங்கள்

# நேஷனல் தியேட்டர்ஸ், சென்னை. (1978 - 1979)
# கெரான் தியேட்டர்ஸ், சென்னை. (1983 - 1984)
# பூரணம் நியூ தியேட்டர்ஸ். (1984 - 1985)
# யுனைடெட் அமெச்சூர் ஆர்டிஸ்ட்ஸ், சென்னை. (1985 - 1986)
# ஸ்டேஜ் பிரண்ட்ஸ், சென்னை. (1986 - 1987)
# எ.பி.என்.ஆர்ட்ஸ், சென்னை. (1989 - 1990)
# ஸ்டேஜ் கிரியேஷன்ஸ், சென்னை. (1990 - 1991)
# நாடகப் பிரியா, சென்னை. (1991 - 1992)
# கிரேசி கிரியேஷன்ஸ். (1992 - 1993)
# அழகிரி நாடக மன்றம். (1993 - 1994)
# பூமகள் கலை மன்றம், கோவை. (1994-1995)
# அமுது அமெச்சூர்ஸ், குடியேற்றம். (1995-1996)
# கோபி தியேட்டர்ஸ், சென்னை.(1998)
# நாடக மந்திர், சென்னை. (1999)
# கலா நிலையம், சென்னை.(2000)

## மேற்கோள்கள்

பகுப்பு:தமிழ்நாடு அரசு விருதுகள்
கிள்ளான் பள்ளத்தாக்கு

**கிள்ளான் பள்ளத்தாக்கு** (ஆங்கிலம்: *Klang Valley*; மலாய்: *Lembah Klang*) என்பது மலேசியாவின் கோலாலம்பூர் மற்றும் அதன் சுற்றுப் பகுதிகளையும்; அவற்றுக்கு அடுத்துள்ள சிலாங்கூர் மாநிலத்தைச் சேர்ந்த நகரங்களையும் உள்ளடக்கிய நிலப்பகுதி ஆகும்.

இதன் தற்காலப் பெயராக *கோலாலம்பூர் [[பெருநகர் பகுதி|பெருநகர்ப் பகுதி]]* அல்லது பெரும் கோலாலம்பூர் *(Greater Kuala Lumpur)* உள்ளது. இந்தப் பள்ளத்தாக்கு, புவியியல் ரீதியாக தித்திவாங்சா மலைத்தொடரை *(Titiwangsa Mountains)* வடக்கிலும் கிழக்கிலும், மலாக்கா நீரிணையை மேற்கிலும் எல்லைகளாகக் கொண்டுள்ளது.

வடமேற்கில் ரவாங்; தென்கிழக்கில் செமினி; மற்றும் தென்மேற்கில் கிள்ளான் மற்றும் கிள்ளான் துறைமுகம் போன்ற நகரங்கள் வரை நீண்டுள்ளது.

## தோற்றம்

இந்தப் பள்ளத்தாக்கு கிள்ளான் ஆற்றின் பெயரால் அழைக்கப் படுகிறது. கிள்ளான் ஆறு, கிள்ளான் பள்ளத்தாக்கு வழியாகப் பாயும் முதன்மையான ஆறு ஆகும். கோம்பாக்கில் உள்ள கிள்ளான் கேட்ஸ் *(Klang Gates Quartz Ridge)* மலைப்பகுதியில் தொடங்கி கிள்ளான் துறைமுகம் வழியாக மலாக்கா நீரிணையில் பாய்கிறது.

கிள்ளான் ஆறு, இந்தப் பகுதியின் ஆரம்பகால வளர்ச்சியுடன் நெருக்கமாக இணைக்கப்பட்டுள்ளது. 19-ஆம் நூற்றாண்டின் பிற்பகுதியில், கிள்ளான பள்ளத்தாக்கு ஈயச் சுரங்க நகரங்கள் நிறைந்த இடமாக விளங்கியது.

## வரலாறு

1800-களின் தொடக்கத்தில் ராஜா அப்துல்லா (Raja Abdullah) என்பவரால் கோலாலம்பூர் நகரம் விரிவாக்கப்பட்ட போது கிள்ளான் பள்ளத்தாக்கு உருவாக்கப்பட்டது. அப்போது அங்கு நிறைய ஈயக் கனிமங்கள் காணப்பட்டன.

அடுத்து, 1800-களின் மத்தியில் சுவெட்டன்காம் துறைமுகம் (ஆங்கிலம்: *Port Swettenham*; மலாய்: *Pelabuhan Klang*); (தற்போது: கிள்ளான் துறைமுகம்) திறக்கப்பட்டது. கோலாலம்பூரைக் கிள்ளான் துறைமுகத்துடன் இணைக்கும் தொடருந்துச் சேவை 1892-இல் தொடக்கப்பட்டது. அப்போது கிள்ளான் பள்ளத்தாக்கு விரைவான வளர்ச்சி கண்டது.

### மலாயாவில் அவசரகாலநிலை

1952-இல் சர் ஜெரால்ட் டெம்பிளர் அவர்களால் பெட்டாலிங் ஜெயா திறக்கப் பட்டதும் வரலாறு மாறத் தொடங்கியது. மலாயாவில் 1948 முதல் 1960 வரையில் மலாயாவில் அவசரகாலநிலை. அதன் காரணமாக கிள்ளான் பள்ளத்தாக்கின் புதிய பகுதிகளுக்கு மக்கள் குடியேற்றப் பட்டனர்.

ஆகஸ்ட் 31, 1957-இல் மலேசியா சுதந்திரம் அடைந்தது. அதன் பிறகு பிப்ரவரி 1, 1972-இல் கோலாலம்பூர் தலைநகரமாக அறிவிக்கப்பட்ட போது பெட்டாலிங் ஜெயா, ஒரு துணை நகரமாக மாறியது. சா ஆலாம் நகரம் சிலாங்கூர் மாநிலத்தின் தலைநகரானது. 1974-ஆம் ஆண்டு முதல் கோலாலம்பூர் ஒரு கூட்டாட்சிப் பிரதேசமாக அறிவிக்கப்பட்டது.

## பொது

2020-ஆம் ஆன்டு மக்கள் தொகைக் கணக்கெடுப்பின்படி 8 மில்லியன் மக்களைக் கொண்டுள்ளது. இது மலேசியத் தொழில் மற்றும் வணிகத் திற்கான முதன்மை இடமாக விளங்குகிறது.

கிள்ளான் பள்ளத்தாக்குப் பகுதியில் மலேசியாவின் மற்ற மாநிலங்களில் இருந்தும் இந்தோனேசியா, இந்தியா, நேபாளம் போன்ற வெளிநாடுகளில் இருந்தும் குடியேற்றத் தொழிலாளர்கள் வாழ்கின்றனர்.

## மேற்கோள்கள்

## மேலும் காண்க
* பெரும் கோலாலம்பூர்
* கோலாலம்பூர்

பகுப்பு:சிலாங்கூர்
பகுப்பு:மலேசியப் பள்ளத்தாக்குகள்
பகுப்பு:மலேசிய பல்லூடகப் பெருவழி
பகுப்பு:பெட்டாலிங் ஜெயா
பகுப்பு:கிள்ளான் ஆறு
மாவட்டக் கல்வி அலுவலர்

தமிழ்நாட்டிலுள்ள பள்ளிகளின் நிர்வாக வசதிகளுக்காக தமிழ்நாட்டில் இருக்கும் 38 வருவாய் மாவட்டங்களில் 120 கல்வி மாவட்டங்கள் உருவாக்கப்பட்டிருக்கின்றன. இக்கல்வி மாவட்ட அலுவலகங்களின் தலைமை அலுவலராக **மாவட்டக் கல்வி அலுவலர்** இருக்கிறார். இவர் குறிப்பிட்ட மாவட்டக் கல்வி அலுவலக எல்லைக்குள் உள்ள உயர்நிலைப் பள்ளிகள் மற்றும் மேல்நிலைப்பள்ளிகளின் செயல்பாடுகளை ஆய்வு செய்தல், நிர்வாகப் பணிகளைக் கவனித்தல், பத்தாம் வகுப்பு மற்றும் பன்னிரண்டாம் வகுப்பு மாணவர்களின் பொதுத் தேர்வுகள் நடத்துதல், பொதுத் தேர்வுகளின் மதிப்பெண் பட்டியல்களை வழங்கும் பணிகள் போன்றவைகளைத் தனது அலுவலகத்தின் கீழுள்ள பணியாளர்களைக் கொண்டு செயல்படுத்துகிறார். தமிழ்நாடு அரசுப் பணியாளர் தேர்வாணையம் மூலம் இந்தப் பணியிடங்கள் நிரப்பப்படுகின்றன. அரசு மேல்நிலைப்பள்ளிகளில் தலைமையாசிரியராகப் பணியாற்றுபவர்கள் பணி உயர்வு பெறுவதன் மூலமும் குறிப்பிட்ட அளவு இப்பணியிடங்களில் நியமிக்கப்படுகின்றனர். 

## சான்றுகள்

பகுப்பு: தமிழ்நாடு அரசுப் பணிகள்
பகுப்பு:தொழில்கள்
பிரிக்ஸ்

**பிரிக்ஸ்** (BRICS) என்பது பிரிக் நாடுகளுடன் தென்னாப்பிரிக்காவையும் சேர்த்து 2010ல் உதயமாகிய ஐந்து வளரும் நாடுகளின் சர்வதேச கூட்டமைப்பாகும். இவ்வமைப்பில் பிரேசில், உருசியா, இந்தியா, சீனா, தென்னாப்பிரிக்கா, எகிப்து, எத்தியோப்பியா, இந்தோனேசியா, ஈரான், ஐக்கிய அரபு அமீரகம் ஆகிய 10 நாடுகள் உறுப்புரிமை வகிக்கின்றன. இந்த நாடுகளெல்லாம் வளரும் நாடுகள் அல்லது புதிதாக தொழில்மயமாகி வருகிற நாடுகளாகும். 2012ன் படி இந்த ஐந்து நாடுகளின் கூட்டு மக்கள் தொகை உலக மக்கள் தொகையில் பாதியும், கூட்டு மொத்த உள்நாட்டு உற்பத்தி யுஎஸ்$13.6 ட்ரில்லியனும், மற்றும் அந்நிய செலாவணி கூட்டு கையிருப்பு யுஎஸ்$4 ட்ரில்லியனும் இருப்பது குறிப்பிடத்தக்கதாகும் 

## வரலாறு
2006 செப்டம்பரில் பிரிக் நாடுகளின் வெளியுறவு அமைச்சர்களின் உயர்மட்ட சந்திப்பு நடந்தது. அதன்பிறகு 2008 மே 16ல் ரஷ்யாவில் உயர்நிலை அரசியல் சந்திப்பு நடந்தது. நான்கு நாடுகளின் தலைவர்கள் லுலா ட சில்வா(பிரேசில்), திமித்ரி மெட்வெடெவ்(ரஷ்யா) மன்மோகன் சிங்(இந்தியா), மற்றும் கூ சிங்தாவ்(சீனா) பங்கேற்க, ரஷ்யாவின் எகடரின்பர்க் நகரில் முதல் மாநாடு 2009 ஜூன் 16ல் தொடங்கியது. உலக பொருளாதர நிலை, நிதி நிறுவனங்களின் சீர்திருத்தம் மற்றும் பரஸ்பர ஒத்துழைப்பு முதலியவை பற்றிக் கவனம் செலுத்தப்பட்டது.

2010 டிசம்பர் 24ல் தென்னாப்பிரிக்கா முறைப்படி பிரிக் கூட்டணியுடன் சேர்ந்தது அதனையடுத்து தென்னாப்பிரிக்காவை குறிக்க "எஸ்" என்ற ஆங்கில எழுத்து சேர்ந்து பிரிக்ஸ் என பெயரிட்டப்பட்டது. பிரிக்ஸ் கூட்டணியாக இருந்த இந்நாடுகள் 2011ல் சேர்ந்து பிரிக்ஸ் என கூட்டமைப்பாக மாற்றியது.

2014 பிரிக்ஸ் மாநாட்டில் $100 பில்லியன் மூதலீட்டில் பிரிக்ஸ் டெவலப்மெண்ட் வங்கி தொடங்க முடிவு செய்யப்பட்டுள்ளது. இது சாங்காய் சீனா தலைமையிடமாக கொண்டு இயங்கும்.

## பிரிக்ஸ் மாநாடுகள்
2009லிருந்து ஆண்டுதோறும் இக்கூட்டமைப்பின் மாநாடு நடைபெறுகிறது. தென்னாப்பிரிக்கா இணைவதற்கு முன் 2009 மற்றும் 2010 மாநாடுகள் நான்கு நாடுகள் மட்டும் பங்குபெற்றன. ஐந்து நாடுகள் பங்கு கொள்ளும் முதல் பிரிக்ஸ் மாநாடு 2011ல் நடைபெற்றது. நான்காவது மாநாடு மார்ச்சு 29, 2012 அன்று புதுதில்லியில் நடைபெற்றது. இதில் நாட்டின் குடிமைப் பணிக்காக தேவைப்படும் அணு உற்பத்தியை ஈரான் நாடு தொடரவும், பிரிக் நாடுகளுக்கான பரிவர்த்தனைகள் அந்தந்த நாட்டு நாணயங்களிலேயே நடத்திக்கொள்ளவும், பிரிக் நாடுகளுக்கான வங்கி முகமை ஒன்றை ஏற்படுத்திக்கொள்ளவும் தீர்மானங்கள் நிறைவேற்றப்பட்டன.

## உறுப்பு நாடுகள்
உறுப்பு நாடுகளின் பட்டியல்:

## நாடுகளின் ஒப்பீடு

†'இந்தியாவின் அலுவல் மொழியாக இந்தி மற்றும் துணை மொழியாக ஆங்கிலம் இருந்தாலும், மாநிலங்களின் அலுவல் மொழிகளை மாநிலங்களே தீமானிக்கும்; இந்திய அரசியலமைப்பு சட்டத்தின் படி இந்தியாவிற்கு தேசிய மொழியில்லை.

## இவற்றையும் பார்க்க
*பிரிக்
*ஜி8+5
*ஜி-20

## மேற்கோள்கள்

## வெளி இணைப்புகள்
* பிரிக்ஸ் ஃபோரம்
* டொரோன்டோ பல்கலைக்கழகத்தின் பிரிக்ஸ் தகவல் மையம்

பகுப்பு:உலக நாடுகளின் கூட்டமைப்புகள்
பகுப்பு:பிரிக்ஸ்
சி. சண்முகம் (வானொலி)

**சி. சண்முகம்** இலங்கை வானொலிக் கலைஞரும், நாடகாசிரியரும் ஆவார். இவர் வானொலி அறிவிப்பாளர் இராஜேஸ்வரி சண்முகத்தின் கணவர் ஆவார்.

யாழ்ப்பாணம், புங்குடுதீவைப் பிறப்பிடமாகக் கொண்ட சண்முகம் 1955 ஆம் ஆண்டில் இலங்கை வானொலியில் தட்டெழுத்தாளராகப் பணியாற்றிய போது நாடகத் துறையில் இவருக்கு நாட்டம் ஏற்பட்டது. இந்த ஆர்வத்தை இவருக்கு ஊட்டியவர்கள் சானா (சண்முகநாதன்), மற்றும் பொன்மணி குலசிங்கம் ஆகியோர் ஆவர். 1956 ஆம் ஆண்டு அரசாங்க சேவையில் சேர்ந்து சிறு கைத்தொழில் திணைக்களத்தில் 22 ஆண்டுகளும், சுற்றுலா, கிராமியத் தொழிற்துறை அபிவிருத்தி அமைச்சில் 13 ஆண்டுகள் பணியாற்றி ஓய்வு பெற்றார்.

## வானொலி நாடகங்கள்
அரசாங்கத்தில் பணியாற்றிய போது இலங்கை வானொலியில் பகுதி நேர அறிவிப்பாளராகவும் பணியாற்றினார். 15 நிமிட, 30 நிமிட தொடர் நாடகங்கள் பலவற்றை எழுதியுள்ளார். தொடர் நாடகங்களில் *துணி விடு தூது*, *லண்டன் கந்தையா*, *நெஞ்சில் நிறைந்தவள்* ஆகியன 52 வாரங்களும், *அப்பாவும் மகனும்* 100 வாரங்களும் ஒலிபரப்பாகின.

## மேடை நாடகங்கள்
இவரது முதலாவது மேடை நாடகம் *மனிதருள் மாணிக்கம்* 1957 சனவரியில் பம்பலப்பிட்டி சரசுவதி மண்டபத்தில் மேடையேறியது.

## மேற்கோள்கள்

பகுப்பு:ஈழத்துக் கலைஞர்கள்
பகுப்பு:ஈழத்து வானொலிக் கலைஞர்கள்
பகுப்பு:ஈழத்து நாடகாசிரியர்கள்
பகுப்பு:ஈழத்து எழுத்தாளர்கள்
பகுப்பு:தமிழ் வானொலி நாடகக் கலைஞர்கள்
பகுப்பு:புங்குடுதீவு நபர்கள்
வெண்டேர்ச் செழியன்

**வெண்டேர்ச் செழியன்** என்பவன் இறையனார் அகப்பொருள் கூறும் இடைச்சங்கம் நிறுவிய முதலாம் பாண்டியர் மன்னன் ஆவான். இவன் கபாடபுரம் என்னும் நகரை தலைநகராகக் கொண்டு ஆண்டவன்.

## இடைச்சங்கம்

## புதினம்
நா. பார்த்தசாரதி என்பவரால் எழுதப்பட்ட நாட்டுடைமையாக்கப்பட்ட தமிழறிஞர்களின் நூல்கள் ஒன்றான கபாடபுரம் என்னும் நூலில் இவரின் கதாப்பாத்திரம் வருகிறது. அதன்படி இவர் **வெண்**முத்துக்களை பதித்த மூவாயிரம் **தேர்**களை கொண்டவராக சித்தரிக்கப்படுகிறார். அதனால் இவர் பெயர் **வெண்தேர்ச் செழியன்** என்றானது.

## மேற்கோள்கள்

பகுப்பு:தொன்மவியல் பாண்டியர்கள்
பகுப்பு:இடைச்சங்கம்
பகுப்பு:சங்ககாலப் பாண்டியர்
சர்வதேச பேரிடர் துயர் குறைப்பு நாள்

சர்வதேச பேரிடர் துயர் குறைப்பு நாள் ஆண்டுதோறும் அக்டோபர் 13-ம் தேதி கடைபிடிக்கப்படுகிறது. இந்தியாவில் தேசிய பேரிடர் துயர் குறைப்பு நாள் அக்டோபர் மாதம் கடைசி புதன்கிழமை கடைபிடிக்கப்படுகிறது.

## நோக்கம்
இயற்கையாகவும் மனிதனின் கவனக்குறைவினாலும், தீவிரவாத செயல்களாலும் ஏற்படும் இழப்புகள் இன்னல்கள் போன்ற பேரழிவிலிருந்து காப்பாற்றிக் கொள்வதற்கான விழிப்புணர்வை ஏற்படுத்துவதே  இந்நாளின் நோக்கமாகும்.
 
## இயற்கை பேரழிவுகள்
பஞ்ச பூதங்களான  நிலம், நீர், நெருப்பு, காற்று மற்றும் ஆகாயம் போன்றவைகள் மூலம் ஏற்படும் பேரழிவுகளை இயற்கை பேரழிவுகள் என்று சொல்லலாம். நிலத்தின் சீற்றம் நில நடுக்கம் மற்றும் பூகம்பமாகவும் நீரின் சீற்றம் வெள்ளம்மாகவும், நெருப்பின் சீற்றம் எரிமலை சீற்றம் ஆகவும், ஆகாயத்தின் சீற்றம் ஓசோனில் ஓட்டையாக காற்றின் சீற்றம் புயல்ஆகவும் மாறி பேரழிவை ஏற்படுத்துகின்றன.

## மனிதனால் ஏற்படும் பேரழிவுகள்
அறிவியல் வளர்ச்சி காரணமாக மனிதன் நிலம், நீர், நெருப்பு, காற்று  மற்றும் வானம் ஆகியவற்றைத் தனக்கு சாதகமாக பயன்படுத்த கற்றுக்கொன்டதன் விளைவாக மனிதத் தவறுகள் மற்றும் கவனக்குறைவுகளால் தீ விபத்து, சாலை விபத்து கட்டிட விபத்து, கப்பல், படகு விபத்துகள், மின்சார விபத்துகள் ஆகாய விமான விபத்துகள், தீவிரவாதத்தால் ஏற்படும் போர், வெடிகுண்டு அணுகுண்டு மற்றும் ஏவுகணைகள் பயன்பாட்டினால் ஏற்படும் விளைவுகள் போன்றவற்றால் பொருளாதார மற்றும் உயிர் இழப்புகள் ஏற்படுகிறது... இவை யாவும் மனிதனால் ஏற்படும் பேரிடராகும்.

## இன்னல் இடர் நீக்கும் மேலாண்மை

இயற்கை மற்றும் மனிதர்களால் ஏற்படும் இன்னல்களின் தன்மைகளை அறிந்து அவற்றால் ஏற்படும் தீமைகளில் இருந்து விடுபட உதவும் உத்திகளை அறிந்து செயல்படுவதை **இன்னல் இடர் நீக்கும் மேலாண்மை** என்று அழைக்கிறோம்.

இன்னல் இடர் நீக்கும் மேலாண்மை 
* முன்னேற்பாடு 
* எச்சரிக்கை 
* தாக்கும் நிலை
* காப்பாற்றும் நடவடிக்கை 
* மீட்பு நடவடிக்கை
* புனர் வாழ்வளித்தல்
* மறுசீர் அமைத்தல்
* இன்னலை தவிர்க்க நீண்ட கால திட்டம்
* திட்ட செயலாக்கம்  என்னும் படிநிலைகளில் அமைகிறது. 

பகுப்பு:இந்திய தேசிய தினங்கள்
ஈட்டி

**ஈட்டி** (*Spear*) என்பது, மரம் அல்லது, இரும்பினால் செய்யப்பட்ட ஒரு பண்டைய கால ஆயுதம் ஆகும். வேல் என்னும் ஆயுதமும், ஈட்டியும் ஒரே மாதிரியாக இருந்தாலும், இரண்டிற்கும் சிறிய வேற்றுமை உண்டு. வேல் நுனிக்குக் கீழே வட்ட வடிவத்தில் முடியும். ஈட்டி நேர்க்கோட்டில் முடியும்.

## ஈட்டியின் சிறப்பு
போர்களின் பொழுதும், மன்னரின் பாதுகாப்பின் சமயமும், கைகளில் ஈட்டி பொருந்திய கோலை காவலாளி வைத்து இருப்பார். அதுமட்டுமின்றி மீன் பிடிக்கவும் ஆதி காலத்து மனிதர்கள் ஈட்டியைப் பயன்படுத்தியதாகத் தெரிகிறது.

thumb| தாங்க் சன் என்னும் வியட்நாமியர்கள் பயன்படுத்திய ஈட்டி

## பழமொழி
ஈட்டி எட்டுறமட்டும் பாயும், பணம் பாதாளமட்டும் பாயும்

thumb|right|200px|வேட்டைக்கு பயன்படுத்து ஈட்டி மற்றும் கத்தி, மேச வெர்தே நேஷனல் பார்க்

படிமம்:Pilum Nordisk familjebok.jpg|ஈட்டி
படிமம்:Spear.svg|வேல்


## இவற்றையும் பார்க்க
* ஈட்டி எறிதல் (விளையாட்டு)
* வில்
* வாள்
* வளரி
* தமிழர் தற்காப்புக் கலைகள்

## வெளி இணைப்புகள்
*தற்காலிக ஈட்டி தயாரிக்கும் முறை - ஆங்கிலத்தில்
*ஐக்கிய அமெரிக்க நாடுகளில் ஈட்டி மூலம் வேட்டையாடுதல் - ஆங்கிலத்தில் 
*Jimmy's Backpacking Page--Trail Spears 

## மேற்கோள்கள்

பகுப்பு:பண்டைப் போர் ஆயுதங்கள்
பகுப்பு:கையாற்றல் கருவிகள்
திரைப்படத் தயாரிப்பாளர்

**திரைப்படத் தயாரிப்பாளர்** என்பவர் திரைப்படத் தயாரிப்பை  மேற்பார்வையிடும் நபர் ஆகும். இவரின் பணி ஒரு திரைப்படம் உருவாக்க நிதியுதவி செய்பவர் ஆவார். இவர் வெறும் பண உதவி மட்டுமின்றி, திரைப்படம் உருவாகத் தேவையான அனைத்து பணிகளிலும் தன்னை ஈடுபடுத்திக் கொள்வார்.

படத்திற்குத் தேவைப்படும் விளம்பரம் முதல், ஆட்களை தேர்வு செய்வதில் இயக்குநருக்கு உதவுதல் உள்ளிட்ட பணிகளை மேற்கொள்வார். பெரும்பாலும் தயாரிப்பாளர்கள், இயக்குநராகவோ, திரைக்கதை ஆசிரியராகவோ அல்லது திரைப்பட விநியோகிஸ்தவர்களாகவோ அல்லது நடிகர்களாகவோ இருப்பார். சில வெளியாட்களும், அரசியல்வாதிகளும் திரைப்படம் தயாரிப்பதும் உண்டு.

பல்வேறு காரணங்களுக்காக தயாரிப்பாளர் எப்போதும் அனைத்து தயாரிப்புகளையும் மேற்பார்வையிட முடியாது. இதன் காரணமாக முக்கிய தயாரிப்பாளர் அல்லது நிர்வாக தயாரிப்பாளர், உதவி தயாரிப்பாளர்கள், வரி தயாரிப்பாளர்கள் அல்லது உற்பத்தி மேலாளர்களை போன்ற பல பிரிவுகளின் கீழ் பலரை பணி அமர்த்தப்படுகின்றது.

## தொழில் செயல்முறை
திரைப்பட தயாரிப்பாளராக மாற பல வழிகள் உள்ளன. ஸ்டான்லி கிராமர் என்பவர் ஆரம்பத்தில் ஒரு திரைப்படத் தொகுப்பாளர் மற்றும் எழுத்தாளராகத் தொடங்கினார், மற்ற தயாரிப்பாளர்கள் நடிகர்கள் அல்லது இயக்குநர்களாகத் தொடங்கினர். இருப்பினும் பல தயாரிப்பாளர்கள் ஒரு கல்லூரி, பல்கலைக்கழகம் அல்லது திரைப்படப் பள்ளியில் முறையாக பயறிற்று விட்டு தயாரிப்புத் துறைக்கு அறிமுகமாகின்றனர்.

## மேற்கோள்கள்

## வெளி இணைப்புகள்
* தயாரிப்பளர்களும் இயக்குநர்களும் - ஆங்கிலத்தில்


பகுப்பு:பொழுதுபோக்குத் தொழில்கள்
பகுப்பு:திரைப்படத் தயாரிப்பு தொழில்கள்
பகுப்பு:ஊடகத் தொழில்கள்
நுண்வட்டு

**நுண்வட்டு** (*MiniDisc*) என்பது காந்தவொளியியல் சேமிப்புச் சாதனமாகும். சாதாரண நுண்வட்டில் 80 நிமிடங்கள் நீளமான ஒலிதக் கோப்பைப் பதிவு செய்ய முடியும்.

நுண்வட்டானது 1992ஆம் ஆண்டு செப்டெம்பர் மாதம் சோனி நிறுவனத்தினால் அறிமுகம் செய்யப்பட்டது. இந்நுண்வட்டு அதே ஆண்டு நவம்பரில் சப்பானிலும் திசம்பரில் ஐக்கிய அமெரிக்காவிலும் ஐரோப்பாவிலும் விற்பனைக்கு விடப்பட்டது.

## வடிவமைப்பு
நுண்வட்டானது 68 \times 72 \times 5 மில்லிமீற்றர் அளவிலான பொதியுறையில் வைக்கப்படுகின்றது. இது 3.5 அங்குல நெகிழ் வட்டின் உறைப் பெட்டியை ஒத்தது. அத்தோடு, நுண்வட்டானது தரவுகளைச் சேமித்து வைக்கதற்கு மீள எழுதக்கூடிய காந்தவொளியியல் தேக்ககத்தைப் பயன்படுத்துகின்றது.

## மேற்கோள்கள்

பகுப்பு:வன்பொருட்கள்
ஆசம்கர் கோட்டம்

**ஆசம்கர் பிரிவு**  இந்தியாவின் உத்தரப்பிரதேச மாநிலத்தின் 18 நிர்வாகப் பிரிவுகளில் ஒன்று. இப்பிரிவு பூர்வாஞ்சல் என அழைக்கப்படும் உத்திரப்பிரதேசத்தின் கிழக்கு பகுதியில் உள்ளது. ஆசம்கர் பிரிவின் கீழ் உள்ள மாவட்டங்களாவன:

* ஆசம்கர் மாவட்டம்
* பலியா மாவட்டம்
* மவூ மாவட்டம்

## மேற்கோள்கள்


பகுப்பு:உத்தரப் பிரதேசத்தில் உள்ள கோட்டங்கள்
இசைநுணுக்கம்

**இசைநுணுக்கம்** (Isai Nunukkam) என்பது  கபாடபுரம் என்னும் பாண்டியர்களின் இடைச்சங்கத் தலைநகரில் அரங்கேறிய ஒரு இசை இலக்கண நூலாகும்.

## அடியார்க்கு நல்லார் குறிப்பு
அநாகுலன் என்னும் பாண்டியனின் மகன் சாரகுமாரன் என்பவனுக்கு இசை கற்பிப்பதற்காக அகத்தியரின் 12 மாணாக்கர்களில் ஒருவனான சிகண்டிசெய்த நூல் இசைநுணுக்கம் ஆகும்.
இசை நுணுக்கத்திலிருந்து நான்கு செய்யுள்களை அடியார்க்கு நல்லார் மேற்கோள் காட்டுகிறார். அவர் மேற்கோள் காட்டும் செய்யுள்களில் ஒன்று பின்வருமாறு:

## பரவலர் பண்பாட்டில்
நா. பார்த்தசாரதி என்பவரால் எழுதப்பட்ட நாட்டுடைமையாக்கப்பட்ட தமிழறிஞர்களின் நூல்கள் ஒன்றான கபாடபுரம் என்னும் புதினத்தில் இசைநுணுக்கம் பற்றி சித்தரிக்கப்பட்டிருக்கிறது. வெண்டேர்ச் செழியன் என்னும் பாண்டியர் மன்னனின் ஆட்சியில் அவரது பேரனான சாரகுண பாண்டியன் மற்றும் சாரகுணனின் காதலியான கண்ணுக்கினியாள் ஆகியவர்களின் இசை ஞானம் பொருட்டு சிகண்டியாசிரியர் என்னும் புலவரால் அவர்களின் இசை ஆராயப்பட்டு 59 புலவர்கள் முன்னும் இடைச்சங்கம் இருந்த கபாடபுர அரண்மனையில் அரங்கேறுவது போல் சித்தரிக்கப்பட்டிருக்கிறது.

## மேற்கோள்கள்

பகுப்பு:தமிழ் இலக்கண நூல்கள்
பகுப்பு:சங்க இலக்கிய தமிழிசை ஆதாரங்கள்
இரண்டாம் சிம்மவர்மன்

**இரண்டாம் சிம்மவர்மன்** என்பவன் இடைக்கால பல்லவர் மன்னர்களுள் ஒருவன்.

## காலம்
நாலாம் பல்லவர் கதம்பர் போரின் போது திருப்பர்வதத்தை ஆண்ட மரபினருள் முதல்வன் முதலாம் கிருட்ணவர்மன். இவன் காகுத்த வர்மன் மகனாவான். இந்த கிருட்ணவர்மன் காஞ்சி அரசனிடம் படு தோல்வியடைந்தான். அந்த காஞ்சி மன்னன் இவனாகவே இருக்கக்கூடும் என்பது வரலாற்றாளர்கள் கணிப்பு. அதனால் இவனது காலம் ஐந்தாம் நூற்றாண்டின் முக்கால் பகுதியான கி.பி. 475ல் இருந்தது எனக் கொள்ளலாம்.

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
முதலாம் சிம்மவர்மன் (முற்காலம்)

**முதலாம் சிம்மவர்மன்** என்பவன் காஞ்சியை தலைநகராகக் கொண்டு ஆண்ட பல்லவர் மன்னர்களுள் ஒருவன்.

## காலம்
இவனது ஆட்சிக்காலத்தை அறிய போதிய சான்றுகள் இல்லை எனினும் பல்லவ வம்ச வரலாற்று ஆவணமான பிரசஸ்டி ஒன்றின் மூலம் அவனின் ஆட்சிக்காலம் பொ.பி. 275ல் தொடங்கியதை அறியலாம்.

## மேற்கோள்கள்

பகுப்பு:முற்காலப் பல்லவர்கள்
முதலாம் குமாரவிட்ணு

**முதலாம் குமாரவிட்னு** என்பவன் காஞ்சியை தலைநகராகக் கொண்டு ஆண்ட பல்லவர் மன்னர்களுள் ஒருவன்.

## காலம்
இவனது காலம் பற்றி போதிய ஆதாரங்கள் இல்லை எனினும் இவன் பல்லவர் மரபினுள் ஐந்தாம் ஆனவன் என்றும் இவனது சோழதேசப் படையெடுப்பின் காலத்திலேயே காஞ்சி சோழர்களின் ஆட்சியிலிருந்து பல்லவர் ஆட்சிக்கு மாறியது என்று ஆராய்ச்சியாளர்கள் கூறுவதைக் கொண்டும் இவனது காலம் பொ.பி. 250 - 350களுக்குள் அடங்கிடும் என்பதை அறியலாம்.

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
வட்டக்கோணப்பகுதி

வடிவவியலில் ஒரு **வட்டக்கோணப்பகுதி** அல்லது **ஆரைத்துண்டு** (*circular sector*) என்பது ஒரு வட்ட வடிவ தகட்டின் இரு ஆரங்கள் மற்றும் அவ்வட்டத்தகட்டின் ஒரு வில் ஆகியவற்றால் அடைபெறும் வடிவமாகும். ஒரு வட்டத் தகடு இரு துண்டுகளாகப் பிரிக்கப்படும் பொழுது பெரிய வட்டவில்லால் அடைபெறும் பகுதி பெரிய வட்டக்கோணப்பகுதி என்றும் சிறிய வட்டவில்லால் அடைபெறும் பகுதி சிறிய வட்டக்கோணப்பகுதி என்றும் அழைக்கப்படுகின்றன. படத்தில், θ மையக்கோணம் (ரேடியன்களில்), r வட்டத்தின் ஆரம், L சிறிய வட்டவில்லின் நீளம்.

180° மையக்கோணம் கொண்ட வட்டக்கோணப்பகுதி அரைவட்டம், 90° மையக்கோணம் கொண்ட வட்டக்கோணப் பகுதி காற்பகுதி (quadrants), 60° மையக்கோணம் கொண்ட வட்டக்கோணப் பகுதி அறுபகுதி (sextant) மற்றும் 45° மையக்கோணம் கொண்ட வட்டக்கோணப் பகுதி எண்பகுதி (octant) என சிறப்புப் பெயர்களால் அழைக்கப்படுகின்றன.

ஒரு வட்டவில்லின் இரு முனைப்புள்ளிகளை வட்டத்தின் பரிதியின் மீது அமையும் ஏதேனும் ஒரு புள்ளியுடன் இணைக்கக் கிடைக்கும் கோணத்தின் அளவு அவ்வட்டவில் வட்டமையத்தில் தாங்கும் கோணத்தில் பாதியளவாக இருக்கும்.

## பரப்பளவு
ஒரு முழு வட்டத்தின் பரப்பளவு: \pi r^2.  

முழு வட்டத்தின் மையக்கோணம் :2 \pi

ஒரு வட்டக்கோணப்பகுதியின் பரப்பளவு அதன் மையக்கோணத்தின் விகிதத்தில் அமையும். எனவே வட்டக்கோணப்பகுதியின் மையக்கோணம்  \theta  மற்றும் 2 \pi ஆகிய இரண்டின் விகிதத்தால் வட்டத்தின் பரப்பளவைப் பெருக்க வட்டக்கோணப்பகுதியின் பரப்பளவு கிடைக்கும்:
kegel
:A =
\pi r^2 \cdot \frac{\theta}{2 \pi} =
\frac{r^2 \theta}{2}


வரையறுத்த தொகையீட்டின் மூலமாக:

:A =
\int_0^\theta\int_0^r dS=\int_0^\theta\int_0^r \tilde{r} d\tilde{r} d\tilde{\theta} = \int_0^\theta \frac{1}{2} r^2 d\tilde{\theta} = \frac{r^2 \theta}{2}


மையக்கோணத்தைப் பாகைகளாகக் கொண்டால்:

:A = \pi r^2 \cdot \frac{\theta ^{\circ}}{360}

## சுற்றளவு
ஒரு வட்டக்கோணப்பகுதியின் வில்லின் நீளம் மற்றும் இரு ஆரங்களின் கூடுதல் அந்த வட்டக்கோணப்பகுதியின் சுற்றளவாகும்:
:P
= L + 2r
= \theta r + 2r
= r \left( \theta + 2 \right)

இங்கு *&theta;* ரேடியன்களில் தரப்படுகிறது.

## நிறை மையம்
வட்டத்தின் மையத்திற்கும் வட்டக்கோணப்பகுதியின் நிறை மையத்திற்கும் (center of mass) இடையேயுள்ள தூரம், வட்டமையத்திற்கும் வட்டக்கோணப்பகுதியின் வில்லின் நிறை மையத்திற்கும் இடையேயுள்ள தூரத்தில் 2/3 பங்காக இருக்கும். வட்டக்கோணப்பகுதியின் மையக்கோணத்தின் அளவு பூச்சியத்தை நெருங்க நெருங்க அதன் வில்லின் நிறை மையம், வட்ட மையத்திலிருந்து *r* அலகு தூரத்தில் இருக்கும். எனவே அப்பொழுது வட்ட மையத்திலிருந்து வட்டக்கோணப்பகுதியின் நிறை மையம் 2*r*/3 அலகு தூரத்தில் அமையும். மையக்கோணத்தின் அளவு 2π -ஐ நெருங்க நெருங்க, வில்லின் நிறை மையம் வட்ட மையத்துடன் ஒருங்கும். எனவே இந்நிலையில் வட்டக்கோணப்பகுதியின் நிறை மையமும் வட்ட மையத்துடன் ஒருங்கும்.

## மேற்கோள்கள்
*Gerard, L. J. V. *The Elements of Geometry, in Eight Books; or, First Step in Applied Logic*, London, Longman's Green, Reader & Dyer, 1874. p. 285

## வெளி இணைப்புகள்
* Definition and properties of a circle sector with interactive animation
* 

பகுப்பு:வட்டங்கள்
முதலாம் விட்ணுகோபன்

**விட்ணுகோபன்** காஞ்சியை தலைநகராகக் கொண்டு ஆண்ட பல்லவர் மன்னர்களுள் ஒருவன்.இவன் காலத்தில் மயூரவர்மன் என்றவன் பல்லவருக்கு எதிராக புரட்சி செய்து கடம்ப அரசை கிபி350 ல் நிறுவினான் மேலும் இதை பயன்படுத்து கொண்டு கங்கர் கிபி355ல்   தன்னாட்சி அடைந்தார்கள்.

## காலம்
* இவன் பல்லவர் மரபினுள் பத்தாம் மன்னன். இவனது ஆட்சியில் சோழர் நான்காம் நூற்றாண்டின் நடுப்பகுதியில் காஞ்சியைக் கைப்பற்றினர்.
* இவன் குப்தப் பேரரசர்களுள் ஒருவனான சமுத்திரகுப்தர் (பொ. பி. 335 - 380) என்பவனால் தோற்கடிக்கப்பட்டான்.

இதிலிருந்து இவனது ஆட்சிக்காலம் நாலாம் நூற்றாண்டின் நடுப்பகுதியில் அமைந்திருந்ததை அறியலாம்.

## மேற்கோள்கள்

பகுப்பு:இடைக்காலப் பல்லவர்
பகுப்பு:இந்திய அரசர்கள்
2012 பிரிக்ஸ் மாநாடு

**2012 பிரிக்ஸ் மாநாடு** என்பது பிரிக்ஸ் கூட்டமைப்பின் நான்காவது மாநாடாகும். பன்னாட்டு உறுவுகளுக்கான இம்மாநாட்டின் உறுப்பு நாடுகளான பிரேசில், உருசியா, இந்தியா, சீனா மற்றும் தென்னாப்பிரிக்கா ஆகிய நாடுகளின் அரசுத் தலைவர்கள் கலந்துகொண்டனர். இம்மாநாடு இந்தியாவின் தலைநகர் புதுதில்லியில் தாஜ்மகால் ஓட்டலில் மார்ச்சு 29, 2012 அன்று நடைபெற்றது. இது இந்தியாவில் நடைபெற்ற முதலாவது பிரிக்ஸ் மாநாடாகும். The theme of the summit was "*BRICS Partnership for Global Stability, Security and Prosperity*".

இம்மாநாட்டிற்கான சின்னத்தை போட்டியின் மூலம் தேர்ந்தெடுக்கப்பட்டது. ரூர்க்கி ஐஐடி மாணவர் சோனேசு ஜெயினின் வடிவமைப்பு தேர்ந்தெடுக்கப்பட்டது.

## கலந்துகொண்ட தலைவர்கள்
மாநாட்டில் கலந்து கொண்ட ஐந்து நாட்டுத் தலைவர்கள்

Image:Manmohansingh04052007.jpg                  |** [[மன்மோகன் சிங்]]** (*host*)இந்தியப் பிரதமர்
File:Dilma Rousseff - foto oficial 2011-01-09.jpg|** [[டில்மா ரூசெஃப்]]**பிரேசில் குடியரசுத் தலைவர்
Image:Dmitry Medvedev official large photo -1.jpg       |** [[திமித்ரி மெட்வெடெவ்]]**உருசியத் குடியரசுத் தலைவர்
File:Hu Jintao Cannes2011.jpg              |** [[கூ சிங்தாவ்]]**சீன மக்கள் குடியரசு தலைவர்
சிறையிருப்பு

**சிறையிருப்பு**(Incarceration) என்பது தண்டனைக்காகவோ, அல்லது பாதுகாப்பிற்காகவோ குற்றம் சாட்டப்பட்டவரை சிறையில் அடைத்தலாகும். இதுவொருவகையான தண்டனையாகும். பொதுவாக சந்தேகத்தாலோ அல்லது உறுதிசெய்ததாலோ குற்றம் சாட்டப்பட்டவர்கள் அந்நாட்டின் சட்டதிட்டத்தின் படி சிறையில் அடைக்கப்படுகிறார்கள். குற்றவியலில், சிறையிருப்பின் முக்கிய நான்கு நோக்கங்கள்:
* குற்றவாளியை தனிமைப்படுத்துவதன் மூலம் மேலும் குற்றங்கள் நடக்காமல் தடுத்தல்.
* குற்றம் செய்ததற்கான தண்டனை
* மற்றவர்களிடமிருந்து குற்றவாளியைக் காத்தல்
* குற்றவாளிகளுக்கு மறுவாழ்வளித்தல்

## இந்தியாவில்
சிறைச்சாலைகளில் மிகக்குறைந்த சிறையிருப்புக் கைதிகள் கொண்ட நாடு இந்தியா, 100,000 நபருக்கு 25 என்ற விகிதம். 2007ல் நாட்டின் மொத்த மக்கள் தொகை, 1,129,866,154 பதிவு செய்யப்பட்ட குற்றங்கள் எண்ணிக்கை 1,764,630 ஆகும். அதில் 236,313 வன்முறைகளும் 111,296 கொள்ளைகளுமாகும்.

## மேற்கோள்கள்
 

பகுப்பு:மனித உரிமைகள்
வழிபாட்டு இடங்கள் அடிப்படையில் இந்திய மாநிலங்கள்

2001 மக்கள் தொகை கணக்கெடுப்பின் படி *'வழிபாட்டு இடங்கள் அடிப்படையில் இந்திய மாநிலங்கள் பட்டியல்*

## மேற்கோள்கள்

பகுப்பு:இந்திய மாநிலங்கள் தொடர்பான பட்டியல்கள்
ஆயுள் எதிர்பார்ப்பு அடிப்படையில் இந்திய மாநிலங்களின் பட்டியல்

ஆயுள் எதிர்பார்ப்பு அடிப்படையில் இந்திய மாநிலங்களின் பட்டியல். 2011 மனிதவள மேம்பாட்டுக் குறியீடு தகவலின் அடிப்படையில் தொகுக்கப்பட்ட பட்டியல் ஆகும்.

## மேற்கோள்கள்


பகுப்பு:இந்திய மாநிலங்கள் தொடர்பான பட்டியல்கள்
பகுப்பு:இந்தியாவில் மக்கள்தொகையியல்
பெட்டாலிங் தெரு

**பெட்டாலிங் தெரு** (மலாய்: *Jalan Petaling*; ஆங்கிலம்: *Petaling Street*; சீனம்: *茨厂街*) என்பது மலேசியா, கோலாலம்பூர் மாநகரில் அமைந்துள்ள ஒரு சீனர்ப் பகுதியாகும். சீனப் பண்பாட்டுக் கூறுகளைச் சிறப்பாகக் கொண்ட ஒரு கடைத்தெரு. 

இந்தக் கடைத்தெருப் பகுதியை **சைனா டவுன்** (ஆங்கிலம்: **Chinatown KL**) என அழைப்பதும் உண்டு. இங்கே துணிமணிகள், அணிகலன் பொருட்கள், பாடல் குறுவட்டுக்கள், திரைப்படக் குறுவட்டுக்கள்,  இறுவட்டுக்கள் அதிகமாய் விற்பனை ஆகின்றன. 

உள்ளூர் மக்களும் சுற்றுலாப் பயணிகளும் இங்கு கூடுவது வழக்கம். விற்கப்படும் பொருட்களின் விலையைப் பேரம் பேசி குறைப்பது வாடிக்கை. இங்கு போலிப் பொருட்கள் விற்கப் படுவதும்; காப்புரிமை மீறபட்ட பொருட்கள் விற்பதும் பொதுவான கூறுகளாக உள்ளன.  

## பொது

இந்தப் பகுதியில் பல உணவகங்களும் தெருவோர உணவுக் கடைகளும் உள்ளன. *ஒக்கியான் மீ (Hokkien mee),* *ஈக்கான் பகார் (Ikan Bakar)* எனும் தீயிலிட்ட மீன், *அசாம் லக்சா (asam laksa),* *கறி இழையுணவு (curry noodles)* போன்ற உள்ளூர்ச் சிறப்பு உணவுகளுக்கும் இந்த இடம் புகழ்பெற்றது. 

இங்குள்ள வணிகர்கள் பெரும்பாலும் ஆன் சீனர்களாக இருப்பினும், இந்திய, மலாய் மற்றும் வங்காள தேசத்தினரும் வணிகம் செய்கின்றனர்.

## காட்சியகம்


Image:Petaling Street Gate.jpg| *பச்சை கடல்நாகம்*; முகப்புக் காட்சி
Image:Petaling Street Shops.jpg| *பச்சை கடல்நாகம்*; பின்புறமாய் வரிசையான கடைகள்
Image:Jalan Sultan, KL, 1989.jpg|1989-ஆம் ஆண்டில் பெட்டாலிங் தெரு
Image:Petaling Street, Kuala Lumpur, 24 March 2019.jpg|இரவில் பெட்டாலிங் தெரு



## மேற்கோள்கள்

## வெளி இணைப்புகள்

பகுப்பு:கோலாலம்பூர் சாலைகள்
மாபூமி

**மாபூமி** (தெலுங்கு: మా భూమి, எங்கள் நிலம்) தெலுங்கானாவை மையமாக வைத்து 1979 ஆம் ஆண்டில் வெளிவந்த தெலுங்குத் திரைப்படமாகும். இந்தப் படம் கவுதம் கோஷ் என்பவரால் இயக்கப்பட்டது. இப்படம் விவசாய புரட்சியையும் வரலாற்றையும் ரத்தமும் சதையுமாக சொன்ன படம். இப்படத்தின் வரலாற்று கால கட்டம் 1945 முதல் 1951 வரை ஆகும்.

## விருதுகள்
*ஆந்திர பிரதேச அரசின் சிறந்த படத்திற்கான நந்தி விருது
*சிறந்த தெலுங்குப் படத்துக்கான தேசிய திரைப்பட விருது

## வெளி இணைப்புகள்
# தமிழில் விமர்சனம்

பகுப்பு:1979 திரைப்படங்கள்
பகுப்பு:1979 தெலுங்குத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்திய மெய்ப் புனைவாக்கப் படங்கள்
பகுப்பு:இந்தியத் தெலுங்குத் திரைப்படங்கள்
பழந்தின்னி

**பழந்தின்னிகள்** என்பது பழங்களை முதன்மை உணவாகக் கொள்ளும் தாவர உண்ணிகளையும் அனைத்துண்ணிகளையும் குறிக்கும். ஏறத்தாழ 20% பாலூட்டும் தாவர உண்ணிகள் பழங்களை உண்பதால் பழந்தின்னிகள் பாலூட்டிகளிலேயே பொதுவாகக் காணப்படுகிறது. பழந்தின்னிகள் பழம் தரும் தாவரங்களுக்கு விதை பரவுதலுக்கு உதவுதல் மூலம் நன்மையும் விதைகளைத் தின்று செரித்து விடுவதன் மூலம் தீமையும் செய்கின்றன.

## மேற்கோள்கள்

பகுப்பு:விலங்குகள்
கோம்பாக் ஆறு

**கோம்பாக் ஆறு** (மலாய்: *Sungai Gombak*; ஆங்கிலம்: *Gombak River*) என்பது மலேசியாவின் சிலாங்கூர் மற்றும் கோலாலம்பூர் வழியே பாயும் ஓர் ஆறு ஆகும். கோம்பாக் ஆறு, கிள்ளான் ஆற்றுடன் சேரும் கிளையாறு ஆகும்.  

இந்த இரண்டு ஆறுகளும் சந்திக்கும் இடமே கோலாலம்பூர் எனும் பெயருக்கும் பிறப்பிடமானது. மலாய் மொழியில் கோலா என்றால் இரண்டு அல்லது அதற்கும் மேற்பட்ட நீர்நிலைகள் ஒன்று சேரும் இடம் என்று பொருள். லும்பூர் என்றால் சேறு அல்லது சகதி என்று பொருள். 

முன்பு காலத்தில் கோம்பாக் ஆறு, *சுங்கை லும்பூர்* என அழைக்கப்பட்டது.  அதனாலேயே *குவாலா லும்பூர்* என்றும் கோலாலம்பூர் என்றும் இந்த நகரம் பெயர் பெற்றது.

## கோபாக் ஆற்றுப் படுகையில் உள்ள இடங்கள்
* **[[கோம்பாக்]]**
* செதாபாக்
* பாடாங் பாலாங்
* பத்துமலை
* தாமான் மெலாவத்தி
* வாங்சா மாஜு
* செந்தூல்
* தித்திவாங்சா
* கோலாலம்பூர் நகர மையம்
** கோலாலம்பூர் உலக வர்த்தக மையம்
** பண்டாராயா LRT நிலையம்
** ஜாலான் கூச்சிங்
** ஜாலான் துவாங்கு அப்துல் ரஹ்மான்
** ஜாமிஃ பள்ளிவாசல்

## மேலும் காண்க
**[[மலேசிய ஆறுகளின் பட்டியல்]]**

## மேற்கோள்கள்

## வெளி இணைப்புகள்

பகுப்பு:கோலாலம்பூர்
பகுப்பு:மலேசிய ஆறுகள்
பகுப்பு:சிலாங்கூர் சுற்றுலா இடங்கள்
பகுப்பு:கிள்ளான் ஆறு
கிள்ளான் ஆறு

**கிள்ளான் ஆறு** *(Klang River)* மலேசியாவின் சிலாங்கூர் மற்றும் கோலாலம்பூர் பகுதிகளில் பாயும் ஓர் ஆறு ஆகும். இது இறுதியாக மலாக்கா நீரிணையில் கலக்கிறது. இதன் நீளம் 120 கி.மீ ஆகும்.  இதன் ஆற்றுப்படுகை 1288 சதுர கி,மீ ஆகும். இதில் 11 கிளையாறுகள் இணைகின்றன. இந்த ஆறு முன்னர் *சுங்கை செலே* என்றும் அழைக்கப்பட்டது.

மிகுந்த மக்கள்தொகை கொண்ட கிள்ளான் பள்ளத்தாக்கு வழியாகப் பாய்வதால் கிள்ளான் ஆறு மிகவும் மாசுபடுத்தப்பட்ட ஆறாக விளங்குகிறது. விரைவான கட்டமைப்பு வேலைகளால் சில இடங்களில் இந்த ஆறு குறுக்கப்பட்டு ஓர் வெள்ளநீர் வடிகால் போன்று காட்சி அளிக்கிறது. இதனால் கோலாலம்பூரில் மிகுந்த மழைக் காலங்களில் அடிக்கடி வெள்ளம் ஏற்படுகிறது. 

## ஆற்று வழித்தடம்
கோலாலம்பூருக்கு வடகிழக்கே 25 கி.மீ. (16 மைல்) தொலைவில், பகாங் மாநிலத்தின் எல்லைக்கு அருகில் அமைந்து இருக்கும் கோம்பாக், கிள்ளான் கேட்ஸ் எனும் மலைப் பகுதியில் கிள்ளான் ஆறு உருவாகிறது. 

கிள்ளான் ஆறு 11 முக்கிய துணை ஆறுகளால் இணைக்கப்பட்டு உள்ளது. கோம்பாக் ஆறு, பத்து ஆறு, கெராயோங் ஆறு, டாமன்சாரா ஆறு, குரோ நதி, குயோ ஆறு, பென்சாலா ஆறு மற்றும் அம்பாங் ஆறு ஆகியவை கிள்ளான் ஆற்றின் துணை ஆறுகளாகும். கிள்ளான் ஆறு மேற்குத் திசை வழியாக ஓடி மலாக்கா நீரிணையில் கலக்கிறது.

## கிள்ளான் ஆற்றுப் படுகையில் உள்ள இடங்கள்
* அம்பாங் ஜெயா
* கோலாலம்பூர்–காராக் விரைவுச்சாலை
* ஜாமிஃ பள்ளிவாசல்
* பிரிக்பீல்ட்ஸ்
* பங்சார்
* லெம்பா பந்தாய்
* கிள்ளான் லாமா சாலை
* பூச்சோங்
* பெட்டாலிங் ஜெயா
* சுபாங் ஜெயா
* சா ஆலாம்
* கிள்ளான்
* கிள்ளான் துறைமுகம்

## வெள்ளக் கட்டுப்பாடு
கிள்ளான் ஆற்றின் கரைகளில் நிரம்பி வழியும் வெள்ளத்தால் கோலாலம்பூர் அடிக்கடி பாதிக்கப்பட்டு உள்ளது. 1926-ஆம் ஆண்டில், ஒரு முறை கடுமையான வெள்ளம் கோலாலம்பூரைத் தாக்கியது.

அதன் பின்னர் வெள்ள அபாயத்தைக் குறைக்கும் முயற்சியில் திட்டங்கள் தொடங்கின. கோம்பாக் - கிள்ளான் ஆறுகளின் சங்கமத்திற்கு கீழே உள்ள கிள்ளான் ஆற்றின் ஒரு பகுதி நேர் செய்யப்பட்டது. 

ஆற்றைத் திசை திருப்புவதற்காக வெள்ளத் தடுப்புக் கரைகள் உருவாக்கப்பட்டன. இந்தத் திட்டம் 1932-இல் முடிக்கப்பட்டது.

### கோலாலம்பூர் வெள்ளத் தணிப்பு

கிள்ளான் ஆற்று வெள்ள நீரை கட்டுப்படுத்தும் பணிகள் தொடர்ந்து நடைபெற்று வருகின்றன. கோலாலம்பூர் வெள்ளத் தணிப்பு என்பது கோலாலம்பூரைப் பாதிக்கும் திடீர் வெள்ளத்தைத் தணிக்கும் திட்டமாகும். 

பத்து, ஜிஞ்சாங் மற்றும் கெப்போங்கில் அமைந்து உள்ள மழைநீர் குளங்களுக்குள் கோம்பாக் நதியின் வெள்ள நீரைத் திசை திருப்புவதும் அந்தத் திட்டத்தில் அடங்கும்.

## மேற்கோள்கள்

## மேலும் காண்க
மலேசிய ஆறுகளின் பட்டியல்

## வெளி இணைப்புகள்

பகுப்பு:மலேசிய ஆறுகள்
பகுப்பு:கோலாலம்பூர்
பகுப்பு:சிலாங்கூர் சுற்றுலா இடங்கள்
பகுப்பு:கிள்ளான் ஆறு
கோலாலம்பூர் கோபுரம்

**கோலாலம்பூர் கோபுரம்** அல்லது **கேஎல் கோபுரம்** (மலாய்; Menara Kuala Lumpur; ஆங்கிலம்: *Kuala Lumpur Tower*) என்பது மலேசியா, கோலாலம்பூரில் அமைந்துள்ள ஓர் உயரமான கோபுரக் கட்டிடமாகும். இதன் கட்டுமானம் 1995-இல் முடிவடைந்தது. இது தொலைத்தொடர்பு   கட்டமைப்பிற்காகக் கட்டப்பட்டது.  

## பொது

தொலைத்தொடர்பிற்கான வானலை வாங்கிகள்  421 மீ (1,381 அடி) உயரத்தில் அமைந்துள்ளன. இவற்றின் இலத்திரனியல் கருவிகள் கொண்டுள்ள கட்டிடத்தொகுதியின் உயரம்  335 மீ (1,099 அடி)யில் உள்ளது. 

இதன் கீழுள்ள கோபுரம் நேரடிக் கிணறு போல அமைந்துள்ளது.  உணவருந்திக் கொண்டே நகரின் எழில்மிகு காட்சியைக் கண்டு களிக்க உயரத்தில் அமைக்கப்பட்டுள்ள  சுற்றும் உணவகம் உள்ளது. இதற்குச் செல்ல உயர்த்தி ஒன்று உள்ளது.  

### காட்சிமுனை

படிக்கட்டுகள் வழியாக மேலேறிச் செல்வதற்கு ஆண்டுதோறும் பந்தயங்கள் நடத்தப்படுகின்றன. கோபுரம் இசுலாமிய மாதங்களைக் குறிக்கும் நிலவின் பிறைகளைக் காணவும் வானோக்கியாக பயன்படுகிறது. 

பொதுமக்கள் சென்று காணக்கூடிய மிக உயர்ந்த காட்சிமுனையாக இது விளங்குகிறது. மேலும் இந்தக் கோபுரம் கோலாலம்பூரின் வான்வெளியை அடையாளப்படுத்தும் சின்னமாக  பெட்ரோனாஸ் கோபுரங்களுடன் போட்டியிடுகிறது.

## மேற்கோள்கள்


## வெளி இணைப்புகள்

*Official Site
*Emporis.com
*
*Satellite Image of the KL Tower at Google Maps
*[3D model of the KL Tower for use in Google Earth](http://www.googleearthhacks.com/dlfile13507/KL-Tower-(Menara-Kuala-Lumpur).htm) 

பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:கோபுரங்கள்
பகுப்பு:மலேசிய பல்லூடகப் பெருவழி
பகுப்பு:கோலாலம்பூர் சுற்றுலா இடங்கள்
ஆர் (மலர்)

சேர சோழ பாண்டியர் போரின் போது அடையாளம் தெரிவதற்காகச் சூடிக் கொள்ளும் பூ போந்தை, ஆர், வேம்பு. 

இவற்றில் சோழர் அணிந்து கொள்ளும் பூ ‘ஆர்’. 

இந்த ஆர் என்னும் பூ ‘ஆத்திப் பூ’ என்பதில் கருத்து மாறுபாடு இல்லை.

ஆத்திப் பூ என்பதை அடையாளம் காட்டுவதில் அறிஞர்கள் மாறுபடுகின்றனர்.

### சிவபெருமான் சூடும் [[ஆத்தி]]
‘ஆத்தி சூடி’ என அறநூல் பாடிய பிற்கால ஔவையார் குறிப்பிடுகிறார்.

பூவரசம்பூ போன்ற அமைப்புடன், ஆனால்,  அதில் நான்கில் ஒரு பங்கு அளவினதாக வெள்ளை நிறத்திலும் மஞ்சள் நிறத்திலும் பூக்கும் மலரினை இக்காலத்தில் அறிஞர்கள் ஆத்தி எனக் காட்டுகின்றனர். 

சோழர் சூரிய குலத்தைச் சேர்ந்தவர்கள் என்பது பிற்காலத்தில் தோன்றிய கருத்தென்றுச் சிலர் சொல்வர். இந்தக் கருத்தில்கூடச் சோழன் சிவபெருமானின் குலம் என்று கொள்ளப்படவில்லை. 

இவ்வாறு தமிழர்களின் சமயங்களில் ஒன்றான சைவ சமயத்தின் இறைவன் சிவபெருமான் ஆத்தி மலரை விரும்பிச் சூடுவதாக ஒரு கருத்தும் உள்ளது

### சோழர் சூடும் ஆர் என்னும் [[ஆத்தி]]

தாமற்பல் கண்ணனார் என்னும் புலவர், சோழன் மாவளத்தானோடு சூதாடிய பொழுது தாமற்பல் கண்ணனார் சூதாட்டத்தில் வட்டை மறைத்துவைத்துத் தன்னை ஏமாற்றியதாக எண்ணிய சோழன்  சினமுற்று, அவ்வட்டை அவர் மீது எறிந்தான். அதனால், கோபமுற்ற தாமற்பல் கண்ணனார், மாவளத்தானைப் பார்த்து மன்னா உன் செய்கையைப் பார்த்தால், நீ சோழ மன்னனுக்குப் பிறந்தவனாக எனக்குத் தோன்றவில்லையே, ஆத்திமாலை சூடிய உன் முன்னோரெல்லாம் பார்ப்பனர்கள் நோவுமாறு எந்தச் செயலையும் செய்யமாட்டர்களே  என்று இகழ்கிறார்.

கோவூர் கிழார் என்னும் புலவர், தங்களுக்குள் இருந்த பகை காரணமாக சோழன் நலங்கிள்ளிக்கும் சோழன் நெடுங்கிள்ளிக்கும் இடையே போர் மூண்ட பொழுது,  சோழனே உன்னுடைய மாலை ஆத்திப் பூக்களால் தொடுக்கப்பட்டது,  உன்னோடு போர் புரிபவனின் மாலையும் ஆத்திப் பூவால் தொடுக்கப்பட்டதுதான். உங்கள் இருவரில் ஒருவர் தோற்றாலும் தோற்பது சோழனின் குடிதான் எனவே போரைத் தவிர்க்க என்று இருவருக்கும் அறிவுரை கூறுகிறார்.

சாத்தந்தையார் என்னும் புலவர் சோழ மன்னன் கோப்பெரு நற்கிள்ளி நாரால் நெருக்கமாகத் தொடுக்கப்பட்ட ஆத்தி மாலையையும் இரவலர்க்கு ஈகை செய்துவிடும்  கவிந்த கையை உடைய வீரன் என்று குறிப்பிடுகிறார்.
மேலும் அவர், ஆத்தி மாலை சூடிய பெரியோன் கோப்பெரு நற்கிள்ளி   ஊரைத் தன்வசமாக்கிக்கொள்ள வந்த மற்போர் வீரனுடன் போர் நடத்தினான் என்றும் குறிப்பிடுகிறார்.

சோழன் சூடும் ‘ஆத்தி’ எது – என்பதை நற்றிணைப் பாடல்  ஒன்று நமக்குப் படம் பிடித்துக் காட்டுகிறது. ஆர் என்பது ஆத்தி-மலர். தமாலம் என்பது வெற்றிலைக் கொடி. அது படர்ந்த மரம் 'ஆர்'. வெற்றிலையைக் கொடிக்காலில் ஆத்தி மரத்தில் படரவிடுகின்றனர்.

   

தமாலம் கொடி வெற்றிலைக் கொடி எனச் கொள்வதற்குச் சிலப்பதிகார அடிகளும் துணை நிற்கின்றன. 
 

## இவற்றையும் பாருங்கள்
:சங்ககால மலர்கள்
## அடிக்குறிப்பு

பகுப்பு:சங்க கால மலர்கள்
சேணம்

**சேணம்** (*saddle*) என்பது சவாரி மிருகங்களின் மேல் அமர்வதற்காக அதன் முதுகில் பூட்டப்படும் தோல் இருக்கையாகும். பொதுவாகக் குதிரையின் மீது பயன்படுத்தப்படும் இது, பிரத்தியேக முறைகளால் தயாரிக்கப்பட்டு ஒட்டகம் போன்ற பிற மிருகங்களுக்கும் பயன்படுத்தப்படுகிறது. வரலாற்றில் குதிரைச் சேணத்தின் கண்டுபிடிப்பு சவாரி செய்வதில் மட்டுமல்ல, குதிரைப் படைப்பிரிவின் உருவாக்கத்திலும் மாபெரும் செல்வாக்கைச் செலுத்தியுள்ளது. பழங்காலத்தில் அட்டைகளில் உருவாக்கப்பட்ட சேணங்கள் பிற்காலத்தில் தோல் பொருட்களால் உருவாக்கப்படுகிறது.

பகுப்பு:கருவிகள்
பகுப்பு:கையாற்றல் கருவிகள்
பகுப்பு:குதிரை ஏற்றம் மற்றும் உபகரணங்கள்